এবছর পরিক্ষামূলকভাবে কিছু জমিতে এই দুটি ধানের আবাদ করা হয়েছিল। ওইসব জমিতে ধান দুটির বাম্পার ফলন হয়েছে। চাষীদের দেয়া তথ্যমতে, সে ফলন স্থানীয় জাতের থেকে দেড় থেকে দুইগুন। তাছাড়া এই জাতের ধান স্থানীয় জাতের ধানের থেকে চিকুন হওয়ায় এর বাজারে চাহিদা ও দাম বেশি। আগামী আমন মৌসুমে বিনামূল্যে বীজ পাওয়া এই ৮০ জন কৃষকের মাধ্যমে গোটা রামপালের সকল কৃষকের মাঝে এই জাতের ধান ছড়িয়ে পড়বে এমনটাই প্রত্যাসা কৃষি কর্মকর্তাদের।